
	[bookmark: nev]TAKÁCS RÉKA
takacsreka2001@gmail.com
Pszichológia
BA, 3. félév
Károli Gáspár Református Egyetem
Bölcsészettudományi Kar
	
[bookmark: _GoBack]






Témavezetők:
	Koltói Lilla
egyetemi adjunktus, KRE BTK

	Gergely Bence
egyetemi tanársegéd, KRE BTK




Teljesítény és az alulteljesítés a motiváció tükrében

Mindennapjaink szerves része a teljesítmény, hiszen bármilyen körülmények között élünk, van olyan területe az életünknek, ahol központi szerepet kap. Ez minden korosztály esetében igaz, legyen szó az iskoláról vagy a munkahelyünkről, esetleg a sportról. Ezeken a területeken az embereknek minden nap bizonyítaniuk kell, éppen ezért fontos foglalkozni a teljesítménnyel és azon belül az alulteljesítéssel, hiszen óriási hátránnyal indulnak azok, akik rosszabbul teljesítenek, mint ahogy azt a kognitív képességeik lehetővé teszik. Tovább fokozza a problémát az a tény is, hogy nehéz beazonosítani az alulteljesítőket, így segítséget nyújtani is nehezebb ilyen helyzetekben.
Dolgozatomban ezt a jelenséget szeretném megvizsgálni gimnazista diákok körében. Elsősorban az alulteljesítés kognitív és affektív tényezőivel foglalkozik a kutatás, ezek az énhatékonyság, a szorongás különböző változatai és a motiváció, valamint az osztálylégkör. Ezen felül külön figyelmet fordítottam ennek a korosztálynak egy fő jellemzőjére, a kortárskapcsolatokra, amit a szociometria módszerével vizsgáltam.
Kutatásom megerősítette azon szakirodalom által alátámasztott tényt, miszerint a motiváció, vagy annak a hiánya fontos szerepet játszik a teljesítmény alakulásában. Ezen kívül arra az eredményre jutottam, hogy szintén fontos tényező még az énhatékonyság, a szorongás, illetve az osztály tanulási normájának az egyéni megélése. 
A kapott eredmények világossá teszik, hogy milyen összetett tényező az alulteljesítés, viszont emellett javítható is, hiszen mind a motiváció, mind a szorongás, illetve az osztály tanulási normája is fejleszthető iskolapszichológus bevonásával.



